เรื่องร้องเรียน: ข้างบ้านเลี้ยงนกพิราบ ส่งผลให้นกพิราบมารวมตัวกันเป็นจำนวนมาก และกระทบมายังบ้านของเรา มาเกาะหลังคาและขี้ใส่บริเวณบ้าน และรถ ต้องล้างรถทุกวัน
การดำเนินการของเจ้าหน้าที่: เจ้าหน้าที่ฝ่ายสิ่งแวดล้อมและสุขาภิบาล สำนักงานเขตบางคอแหลม ได้ลงพื้นที่ตรวจสอบข้อเท็จจริง จากการตรวจสอบพบเจ้าของบ้านดังกล่าวได้มีการให้อาหารนกพิราบจริง เจ้าหน้าที่จึงได้แจ้งปัญหาความเดือดร้อนของประชาชนผู้พักอาศัยบริเวณโดยรอบ พร้อมทั้งแนะนำให้ความรู้เกี่ยวกับโรคที่เกิดจากนกพิราบ และขอความร่วมมือผู้พักอาศัยงดให้อาหารนกพิราบเพื่อป้องกันมิให้สร้างความสกปรกจากมูลนกพิราบและสร้างความเดือดร้อนแก่ผู้พักอาศัยบริเวณใกล้เคียง
ความเห็นของผู้แจ้ง: ขอบคุณมากเลยครับ เจ้าหน้าที่ทำงานรวดเร็ว ว่องไวมากๆ
พื้นที่: แขวงบางโคล่ เขตบางคอแหลม กรุงเทพมหานคร